EkBass/fiwiki-20250220-pages-articles huggingface dataset:
Kellokatkero

Kellokatkero (Gentiana pneumonanthe) on matalakasvuinen tummansinikukkainen kielikatkeroiden (Gentiana) sukuun kuuluva ruohokasvi. Sen vanha suomenkielinen nimi on keuhkokatkero. == Ulkonäkö ja koko == Kellokatkero on monivuotinen ja kasvaa 10–30 senttimetriä korkeaksi. Sen lehdet ovat 1,5–4 cm pitkät, muodoltaan tasasoukat ja laidoilta alaskiertyneet. Kukkia on varren latvassa yhdestä muutamaan. Kellokatkeron kukan verhiön kärkiliuskat ovat pitkät ja suipot. Tummansininen teriö on 2,5–4 cm pitkä. Kukat muistuttavat hieman toisen katkerolajin tunturikatkeron (Gentiana nivalis) kukkia. == Kellokatkero Suomessa == Suomessa kellokatkero ei kasva luonnonvaraisena lukuun ottamatta joitain yli sata vuotta vanhoja satunnaishavaintoja. Aiemmin se on kuitenkin kuulunut Suomen luonnonkasvistoon, sillä sitä esiintyy Laatokan Karjalassa ja Karjalankannaksella. == Lähteet == == Aiheesta muualla == * Kasviatlas: Kellokatkero (Gentiana pneumonanthe) Suomessa. * Suomen Lajitietokeskus: Kellokatkero – Gentiana pneumonanthe Luokka:Katkerot (suku)
Fairey Rotodyne

Fairey Rotodyne on niin sanottu VTOL-kone, eli pystysuoraan nousuun ja laskeutumiseen pystyvä lentokone. Ensilentonsa koneen prototyyppi Rotodyne Y (XE521) teki 6. marraskuuta 1957.Requiem For The Rotodyne, Flight Global (Archive.org) Rotodynessä oli autogiron piirteitä: siinä oli sekä siivet että roottori. Fairey Rotodyne tarkoitettiin lyhyiden reittien matkustajakäyttöön siviililiikenteessä ja sotilaskuljetuksiin.Fairey Rotodyne 1953, Aviastar Kone jouduttiin hylkäämään sen liiallisen melutason vuoksi. Luokassaan konetyyppi ehti nopeusennätyksen, 307 km/h. Rotodynen lentoonlähtöpaino oli 15 000 kg, ja suunniteltu matkustajamäärä oli 57 matkustajaa. Koneprojekti peruutettiin 26. helmikuuta 1962 ja ainoa rakennettu kone romutettiin.Autogiros, Gyroplanes, & Gyrocopters Air Vectors == Lähteet == * Pauli Hirvonen, MMM - Nuorten Ilmailukirja, s. 39, Helsinki Otava, 1961 * Mark Hewish: Lentokoneet, suom. Tuomo Huuhka. S.30-31 Tampere : Artko, 1977 ISBN 951-824-015-9 === Viitteet === == Aiheesta muualla == * Flight and aircraft engineer: Rotodyne Report (Archive.org) Rotodyne Luokka:VTOL-lentokoneet
Where’s My Water?

Where’s My Water? on Disneyn suuren suosion saavuttanut mobiilipeli joka on saatavilla Androidille ja iPhoneille. Pelissä autetaan Swampy-nimistä alligaattoria saamaan vettä kylpyammeeseensa ja jos on mahdollista, niin ankkoja pitää kastella. Pelistä on saatavilla maksullinen-ja ilmaisversio. == Katso myös == *Where’s My Perry? Luokka:Android-pelit Luokka:IOS-pelit
Keltasormustinkukka

Keltasormustinkukka (Digitalis grandiflora) on sormustinkukkien sukuun kuuluva keltakukkainen ruohokasvi, jota viljellään koristeena. Se kasvaa alkuperäisenä Keski- ja Etelä-Euroopassa. == Ulkonäkö ja koko == Keltasormustinkukka kasvaa 40–120 senttimetriä korkeaksi. Sen lehdet ovat epäsäännöllisesti sahalaitaiset. Lehdet ovat päältä karvattomat ja alta jäykkäkarvaiset. Keltasormustinkukan kukat ovat keltaiset ja kasvavat terttuna varren latvassa. Kukkien teriö on muodoltaan sormustinmainen, 3–4,5 cm pitkä ja ruskeatäpläinen. Suvun muiden jäsenten tapaan keltasormustinkukka on hyvin myrkyllinen sisältämiensä glykosidien, digitoksiinin (C41H64O13) ja digitaliinin (C36H56O14) vuoksi. == Lähteet == == Aiheesta muualla == * Suomen Lajitietokeskus: Keltasormustinkukka (Digitalis grandiflora) * Kasviatlas: Keltasormustinkukka (Digitalis grandiflora) Suomessa. * LuontoPortti: Keltasormustinkukka (Digitalis grandiflora) * Puutarha.net: Keltasormustinkukka (Digitalis grandiflora) * ITIS: Digitalis grandiflora * United States Department of Agriculture (USDA): Digitalis grandiflora * UniProt: Taxonomy - Digitalis grandiflora Luokka:Sormustinkukat Luokka:Myrkylliset kasvit
Lännen armeija

Lännen armeija voi viitata ainakin seuraaviin armeijoihin: * Lännen armeija (1793), Ranskan vallankumoussodat * Lännen armeija (1846), Yhdysvaltain- Meksikon sota * Lännen armeija (1862), Yhdysvaltain sisällissota * Mississippin armeija, tunnettiin myös nimellä Lännen armeija, Yhdysvaltain sisällissota
Horace Ramey

Horace Patton Ramey (12. helmikuuta 1885 Wise - 15\. syyskuuta 1974 Sun City) oli yhdysvaltalainen yleisurheilija, joka kilpaili pika- ja keskimatkojen juoksussa. Hän edusti seuratasolla Chicago AA:ta. Ramey läpäisi olympiakarsinnat ja pääsi mukaan Lontoon kisoihin 1908, joissa hän kisasi 400 ja 800 metrin matkoilla. Hän joutui keskeyttämään 800 metrillä, mutta pääsi 400 metrin matkalla välieriin saakka. Ramey oli 400 metrin alkuerissä parempi lähtönsä kahdesta juoksijasta, mutta jäi toiseksi välierässä. Rameyn ennätys 400 metrillä oli 50,5 sekuntia ja 800 metrillä 1.57,0; molemmat ennätykset juostiin vuonna 1908. == Lähteet == Luokka:Yhdysvaltalaiset pikajuoksijat Luokka:Yhdysvaltalaiset keskimatkojen juoksijat Luokka:Vuonna 1885 syntyneet Luokka:Vuonna 1974 kuolleet
Kinosaurus

Kinosaurus: Elokuvafriikin vuosisata on populaarikulttuuriin erikoistuneen toimittajan Harto Hännisen vuonna 1997 julkaisema yleiskatsauksellinen tietokirja elokuvan historiasta. Kirjassa käydään rennosti läpi koko elokuvan kehitysvaiheet varhaisista mykkäelokuvista 1900-luvun loppuun. Teos on runsaasti kuvitettu ja siinä on useita tietolaatikoita elokuvan eri lajityypeistä, muoti-ilmiöistä ja aikakausien tyyleistä. == Lähteet == == Aiheesta muualla == * Tuomas Savonen: Faktoja filmihulluille. Yliopisto 3/1998. Luokka:Kirjat elokuvataiteesta Luokka:Suomalaiset tietokirjat Luokka:Vuoden 1997 kirjat
Gospelboarders

Gospelboarders - Kristityt Lumilautailijat ry (GB) on vuonna 1994 perustettu kristityllä arvopohjalla toimiva lumilautaseura ja yhdistys. Toiminnan pääpaino on leireissä, joita järjestetään ympärivuotisesti Suomessa ja ulkomailla. Leirien ohella Gospelboarders toimii lumi- ja extremelajien asiantuntija- ja palveluorganisaationa seurakuntien, järjestöjen ja muiden kristillisten toimijoiden tukemiseksi. Lumilautailun lisäksi lajivalikoimaan kuuluvat esimerkiksi rullalautailu, longboarding, wakeboarding, purjelautailu, leijalautailu, laskettelu, pyöräily sekä motocross. Gospelboarders on Suomen Lumilautaliiton jäsenseura ja jäsenmäärältään Suomen merkittävimpiä lumilautaseuroja. == Aiheesta muualla == * Gospelboardersin viralliset sivut * Gospelboardersin virallinen Facebook-ryhmä *Opinnäytetyö Gospelboarders ry:stä ===Videoita=== *Gospelboarders Vimeo-kanava ===Kirjallisuutta=== *Seurat syynissä, Gospelboarders. Slammer-lumilautailun erikoislehti 2/2010, s.68-69 Luokka:Suomalaiset urheiluseurat Luokka:Lumilautailu Luokka:Vuonna 1994 perustetut urheiluseurat
Turkinpähkinäpensas

Turkinpähkinäpensas (Corylus colurna) on puulaji pähkinäpensaiden suvussa. Se on kotoisin Kaakkois-Euroopasta. Laji menestyy Suomessakin viljeltynä aivan lounaisosassa. Turkinpähkinäpensas kasvaa suureksi järeä- ja yksirunkoiseksi puuksi ja tulee jopa 25 metriä korkeaksi. Sen latvus on muodoltaan kartiomainen. Euroopanpähkinäpensaaseen verrattuna turkinpähkinän lehdet ovat suuremmat ja sen hedelmän eli hasselpähkinän suojus on pidempi ja kapealiuskainen. thumb|vasen|200px|Turkinpähkinäpensaan lehtiä ja pähkinöitä. == Lähteet == == Aiheesta muualla == * Suomen Lajitietokeskus: Turkinpähkinäpensas – Corylus colurna Luokka:Pähkinäpensaat
Zdeněk Nenadál

Zdeněk Nenadál (s. 12. helmikuuta 1964 Prostějov) on Tšekkoslovakiaa edustanut entinen yleisurheilija, joka kilpaili keihäänheitossa. Hän edusti seuratasolla Dukla Banska Bystricáa. Nenadál osallistui olympialaisiin kerran, Soulissa 1988. Hän heitti tuolloin karsinnassa tuloksen 75,56, joka oikeutti 26. sijaan ja karsiutui. Nenadál teki ennätystuloksensa 80,78 metriä Prahassa vuonna 1988. == Lähteet == Luokka:Tšekkoslovakialaiset keihäänheittäjät Luokka:Vuonna 1964 syntyneet Luokka:Elävät henkilöt
Park Jong-ryong

Park Jong-ryong (; s. 12. helmikuuta 1962) on eteläkorealainen entinen uimahyppääjä. Hän oli mukana Los Angelesin olympialaisissa 1984, joissa hän sijoittui kerroshypyissä karsinnan kahdenneksikymmenenneksi eikä päässyt finaaliin saakka. == Lähteet == * Parkin profiili sports-reference.com -sivustolla Luokka:Eteläkorealaiset uimahyppääjät Luokka:Vuonna 1962 syntyneet Luokka:Elävät henkilöt
Puntarpäät

Puntarpäät (Alopecurus) on kasvisuku heinäkasvien heimossa. Siihen kuuluu 43 lajia risteymälajeja huomioimatta. Nurmipuntarpäätä (Alopecurus pratensis) on viljelty aiemmin rehuheinäksi. Puntarpäät muistuttavat ulkonäöltään paljolti tähkiöitä (Phleum). == Puntarpäälajeja == * rantapuntarpää (Alopecurus aequalis) * ruokopuntarpää (Alopecurus arundinaceus) * tundrapuntarpää (Alopecurus borealis) * polvipuntarpää (Alopecurus geniculatus) * rikkapuntarpää (Alopecurus myosuroides) * nurmipuntarpää (Alopecurus pratensis) * rakkopuntarpää (Alopecurus rendlei) Monet puntarpäät risteytyvät helposti keskenään ja Suomessa esiintyy ainakin viisi lajiristeymää. == Lähteet == == Aiheesta muualla == * ITIS: Alopecurus * United States Department of Agriculture (USDA): Alopecurus * Flora of China: Alopecurus *
Lumilehdokki

Lumilehdokki (Platanthera hyperborea) on pohjoisen kylmillä alueilla kasvava lehdokkien sukuun kuuluva kämmekkäkasvi. == Ulkonäkö ja koko == Lumilehdokki kasvaa 5–30 senttimetriä korkeaksi. Sen varressa on 3–6 kierteisesti sijoittunutta isohkoa varsilehteä. Kukintona on 3–11 cm pitkä tähkä. Kukat ovat väriltään vihertävän kellanvihreät ja tuoksuvat kielolta. Kukan huuli on yksiosainen, tasaleveä ja 3–7 millimetriä pitkä. Kannus on kaareva, 4 mm pitkä. == Levinneisyys == Lumilehdokkia tavataan muun muassa Islannissa, Grönlannissa ja Alaskassa.United States Department of Agriculture (USDA): Platanthera hyperborea == Lähteet == Luokka:Lehdokit
Midwayn taistelu (vuoden 1976 elokuva)

Midwayn taistelu on vuonna 1976 ensi-iltansa saanut sotaelokuva, joka kertoo Midwayn taistelusta toisessa maailmansodassa. Elokuvan pääosia esittävät muun muassa Charlton Heston, Henry Fonda, James Coburn, Robert Mitchum, Toshiro Mifune, Cliff Robertson, Glenn Ford, Robert Wagner, Dale Ishimoto ja Pat Morita. Elokuvan on ohjannut Jack Smight. ==Aiheesta muualla== * Luokka:Toiseen maailmansotaan pohjautuvat elokuvat Luokka:Vuoden 1976 yhdysvaltalaiset elokuvat Luokka:Columbia Picturesin elokuvat Luokka:Metro- Goldwyn-Mayerin elokuvat Luokka:Universal Picturesin elokuvat Luokka:Warner Brosin elokuvat Luokka:Elokuvat ilmailusta
György Csányi

György Csányi (7. maaliskuuta 1922, Budapest – 13. joulukuuta 1978) oli unkarilainen pikajuoksija. Csányin uran suurin saavutus on Helsingin 1952 olympialaisista, joissa hän voitti pronssia 4 × 100 metrin viestijuoksussa ajalla 40,5 yhdessä László Zarándin, Géza Varasdin ja Béla Goldoványin kanssa. Kaksi vuotta myöhemmin sama joukkue voitti kyseisen matkan Euroopan mestaruuden Bernin EM-kilpailuissa. Vuoden 1948 olympiakisoissa Csányi juoksi Unkarin neljänneksi sijoittuneessa joukkueessa. Csányi osallistui myös henkilökohtaisella sataselle 1948 ja 1952 karsiutuen alkukierroksilla. ==Lähteet== * sports-reference ===Viitteet=== Luokka:Unkarilaiset pikajuoksijat Luokka:Unkarilaiset olympiamitalistit Luokka:Vuonna 1922 syntyneet Luokka:Vuonna 1978 kuolleet
Vasara ja hiljaisuus

Vasara ja hiljaisuus: Lyhyt johdatus työkalujen historiaan on kuvanveistäjä, kuvataiteen tohtori Jyrki Siukosen teos, jossa hän pohtii tekemisen ja sanomisen (puheen) suhdetta. Näkökulma on kuvanveistäjän, mutta sitä kautta avautuu näkökulmia muuhunkin esteettisiä valintoja sisältävään tekemiseen.Valjakka, Timo: Taiteen käsityöläinen ei puhu, vaan näyttää. Helsingin Sanomat 31.1.2012, s. C 3. Kirjan on julkaissut Kuvataideakatemia. Taiteilijana Siukonen käsittelee aihettaan sisältäpäin. Käsillä tekeminen on hänen mukaansa usein sanatonta eikä sitä voi edes sanallisesti teoretisoida. Työkalun käyttöön sen teorian hallitsemisesta ei ole paljon apua. Sen olemuksen ymmärtää vasta tekemisen kautta. Siukonen on tutkinut filosofien Heideggerin, Wittgensteinin ja Lévi-Straussin ajatuksia työn tekemisestä. Kriitikko Timo Valjakka toteaa kirja-arvostelussaan, että teos on viime aikojen taidekirjallisuuden parhaimmistoa. Hän luonnehtii Siukosta sivistyneeksi ja mukaansatempaavaksi kirjoittajaksi. Teoksen kuvituksena on kuvia kuvanveistäjien työhuoneista. Hanna Helavuori nostaa teoksen esimerkiksi siitä, millaista taiteen tutkimuksen tulisi olla: seesteistä ja kirkasta.Helavuori, Hanna: TINFO-tiedote 6. Teatterin tiedotuskeskus 9.2.2012. Viitattu 13.2.2012. ==Lähteet== Luokka:Kirjat taiteesta Luokka:Suomalaiset tietokirjat Luokka:Vuoden 2011 kirjat
Antoine Balpêtré

Antoine Balpêtré (3. toukokuuta 1898 Lyon – 28. maaliskuuta 1963 Pariisi) oli ranskalainen näyttelijä. Hän esiintyi yli 50:ssä elokuvassa vuosina 1933–1963. Elokuvia, joissa hänet nähdään, ovat muiden muassa Korppi (1943), Syntisten saari (1950), Oikeus on tapahtunut (1950), Hiipivät askeleet (1952), Ennen vedenpaisumusta (1954), Musta kansio (1955) ja I vampiri (1956). == Aiheesta muualla == * Luokka:Ranskalaiset näyttelijät Luokka:Vuonna 1898 syntyneet Luokka:Vuonna 1963 kuolleet
Konfederaation armeija

Konfederaation armeija () oli armeija, jonka Konfederaatio perusti erottuaan Yhdysvalloista vuonna 1861. Armeija oli yksi Konfederaation kolmesta puolustushaarasta, ja sen tehtävänä oli operoida Konfederaation maavoimia. Muita haaroja olivat laivasto ja merijalkaväki. Luokka:Konfederaation sotilasyksiköt Yhdysvaltain sisällissodassa Luokka:Amerikan konfederaatio
Logicomix

Logicomix: Nerouden ja hulluuden rajalla () on vuonna 2009 ilmestynyt sarjakuvaromaani, joka kuvaa logiikan kehitystä 1900-luvun alussa päähenkilönä Bertrand Russell. Teoksen ovat käsikirjoittaneet Apostolos Doksiadis ja Khristos H. Papadimitriou ja kuvittaneet Alekos Papadatos ja Anne di Donna. Kertomuksessa esiintyvät muun muassa Gottlob Frege, Georg Cantor, Ludwig Wittgenstein ja Kurt Gödel. Teoksen lopussa lainataan Aiskhyloksen Oresteiaa. == Lähteet == == Aiheesta muualla == * Tero Mielonen: Veteen piirretty viiva. Kvaak.fi 15.12.2010. * Pekka Wahlstedt: Sarjakuva tekee analyyttistä filosofiaa tajuttavammaksi. Uutispäivä Demari 20.1.2011. * Panu Raatikainen: Sarjakuvakertomus toisenlaisista supersankareista. Tieteessä tapahtuu 2/2011. (PDF) Luokka:Sarjakuvaromaanit Luokka:Kreikkalaiset kirjat Luokka:Vuoden 2009 kirjat
Helge Railo

Helge Iivari Railo (29. maaliskuuta 1916 Turku – 16. helmikuuta 2001 Helsinki (Vain tilaajien luettavissa)) oli suomalainen arkkitehti, joka tunnetaan useiden sairaaloiden ja terveydenhoitoalan rakennusten suunnittelijana. Railo suunnitteli myös kouluja, hallintorakennuksia, hotelleja, kappeleita, kirjastoja, pankkeja, asuintaloja sekä yrityskiinteistöjä. Railon toimisto suunnitteli lisäksi arkkitehdin oman yksityistalon Helsingin Kaskisaareen. Helge Railon suunnittelemia rakennuksia ovat esimerkiksi Päijät-Hämeen keskussairaala, Auroran sairaala, Rauman sairaala, Lastenklinikka, Koskelan sairaala, Selkämeren ja Forssan sairaalat sekä Suojarinteen, Kuusaan, Kolpeneen, Ronnin ja Eskoon keskussairaalat. Railo kirjoitti ylioppilaaksi vuonna 1935 ja valmistui arkkitehdiksi vuonna 1942 Teknillisestä korkeakoulusta (TKK) ja teki tuolloin useita opintomatkoja Euroopan eri maihin. Ensimmäisen oman arkkitehtitoimistonsa hän perusti Jonas Cedercreutzin kanssa vuonna 1945.Kuka kukin on 1978 Railon huomattava suunnittelutyö oli Keski-Suomen keskussairaala Jyväskylässä. Hän suunnitteli sen yhdessä Cedercreutzin kanssa (arkkitehtitoimisto Cedercreutz-Railo). Hanke oli toimiston mittavin, ja se valmistui vuonna 1954. Sairaalan viereen rakennettiin vielä terveydenhuolto-oppilaitos (1963). Keuruulle valmistui Juurikkaniemen sairaala (1958). Myös Viitaniemen koulu on Cedercreutz-Railon toimiston suunnittelema jyväskyläläinen rakennus.Pekka Martio: Viitaniemen koulun rakennushistoria. Helsinki 2007. ISBN 978-952-5332-89-6 (s. 31). Muita merkittäviä Cedercreutz-Railon suunnittelemia rakennuksia ovat ainakin Ahvenanmaan merenkulkumuseo Maarianhaminassa (1949), Lääninhallituksen lisärakennus Hämeenlinnassa (1962), Palvelutalo Betania Turussa (1959), sekä Kuusisaarenpolku 7:n pientalot Munkkiniemessä (1957). Railo suunnitteli myös Sädesairaalan Jyväskylään (1963). ==Lähteet== Luokka:Suomalaiset arkkitehdit Luokka:Vuonna 1916 syntyneet Luokka:Vuonna 2001 kuolleet
Leif Lindgren (biologi)

Leif Lindgren on suomalainen biologi ja tietokirjailija. Lindgren on työskennellyt Metsähallituksen suojelubiologina Nauvossa. Hän on julkaissut Metsähallituksen ja Editan kustantamana suomeksi, ruotsiksi ja englanniksi ilmestyneen teoksen Saariston laitumet (2000). Särkisalossa asuvalle Lindgrenille myönnettiin vuonna 2013 Varsinais-Suomen luonnonsuojelupiirin ympäristöpalkinto. == Lähteet == Luokka:Suomalaiset biologit Luokka:Suomalaiset tietokirjailijat Luokka:1940-luvulla syntyneet Luokka:Elävät henkilöt
Fairey Delta 1

Fairey Delta 1 tai F.D.1Flight and aircraft engineer: Dunne to Delta oli brittiläinen Fairey Aviation Companyn valmistama suihkumoottorinen, deltasiipinen ja T-peräsimellinen koelentokone. Rolls-Royce Derwent 8 -suihkumoottorillaСамолёт Fairey F.D.1 varustettu VX350 lensi ensilentonsa 12. maaliskuuta 1951.Post-war British research aircraft and prototypes Fairey Delta 1 suunniteltiin alkujaan laivasta pystysuoraan laukaistavaksi hävittäjäksi, mutta muutettiin Britannian ilmailuministeriön E.10/47 -spesifikaation mukaiseksi deltasiiven tutkimuskoneeksi.http://1000aircraftphotos.com/Contributions/VanTilborg/2653.htm ==Tekniset tiedot== == Lähteet == ==Aiheesta muualla== * Flight and aircraft engineer: Dunne to Delta * Post-war British research aircraft and prototypes * Fairey F.D.1 * Самолёт Fairey F.D.1 Delta 1 Luokka:Brittiläiset experimental- ilma-alukset Luokka:1950-luvun experimental-ilma-alukset
Panzerbüchse 39

Panzerbüchse 39 (lyhenne:PzB 39) on saksalainen toisen maailmansodan aikainen panssarintorjuntakivääri. Panzerbüchse 39 on kehittyneempi versio edeltäjästään Panzerbüchse 38:sta. Aseessa on sama lähtönopeus ja läpäisykyky kuin edeltäjässään. Käytännön tulinopeutta lisäsi kymmenen patruunan astiat, jotka voitiin kiinnittää aseen molemmille puolille. ==Teknisiä tietoja== * Valmistus: 03/1940 - 11/1941 * Valmistusmäärä: 39 200 kpl * Kokonaispituus: 162 cm * Piipun pituus: 109 cm * Kokonaispaino: 12,6 kg * Luodin lähtönopeus: 1260 m/s * Käytännön tulinopeus: 10 lauk/min * Läpäisy:30 mm 100 m, 25 mm 300 mm Luokka:Panssarintorjuntakiväärit
Jalokiurunkannus

Jalokiurunkannus (Corydalis nobilis) on aikaisin keväällä kukkiva, kellertäväkukkainen kasvi. Laji on myrkyllinen.Retkeilykasvio. Toim. Hämet- Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998., s. 94–95. == Ulkonäkö ja koko == thumb|vasen|190px|Jalokiurunkannuskasvusto. Monivuotinen jalokiurunkannus kasvaa 40–60 cm korkeaksi. Kasvi on juurakollinen, roteva ja monivartinen. Kierteisesti varressa olevia lehtiä on lukuisia ja ne ovat toistamiseen parilehdykkäisiä. Pikkulehdykät ovat kapeita ja väriltään sinivihreitä. Laji kukkii edellisenä kesänä keräämänsä vararavinnon turvin. Kukinto on tiivis ja runsaskukkainen terttu. Kukkien tukilehdet ovat lähes kukan kokoisia ja väriltään vihreitä. Verhiö on kaksilehtinen. Kannuksellinen teriö on noin 20 mm pitkä ja väriltään keltaisen tai valkoisen kirjava. Suomessa jalokiurunkannus kukkii touko-kesäkuussa. Kasvi lakastuu nopeasti kukkimisen ja siementen kehittymisen jälkeen. Hedelmä on litteä, suikeahko kota. == Levinneisyys == Jalokiurunkannus on alun perin kotoisin Keski- Aasiasta Siperiasta.Den virtuella floran: Sibirisk nunneört Viitattu 12.2.2012. Lajia on jo pitkään viljelty koristekasvina muun muassa Ruotsissa ja Suomessa, missä se on paikoitellen myös villiintynyt luontoon.Helsingin kasvit – Kukkivilta kiviltä metsän syliin. Toim. Kurtto, Arto & Helynranta, Leena. Helsingin kaupungin ympäristökeskus. Helsinki 1998. s. 124. Suomessa jalokiurunkannusta tavataan paikoitellen villiintyneenä Pori–Tampere-linjan eteläpuolella. Pohjoisempaa lajista tunnetaan vain muutamia esiintymiä, muun muassa Oulusta.Lampinen, R. & Lahti, T. 2011: Kasviatlas 2010: Jalokiurunkannuksen levinneisyys Suomessa. Helsingin Yliopisto, Luonnontieteellinen keskusmuseo, Kasvimuseo, Helsinki. Viitattu 12.2.2012. Suomeen ja Ruotsiin jalokiurunkannus päätyi vahingon kautta. Luonnontutkija Carl von Linné oli pyytänyt savonlinnalaissyntyistä tutkimusmatkailija Eric Laxmannia toimittamaan Siperiasta särkyneensydämen siemeniä Ruotsiin. Laxmann lähetti Linnélle kuitenkin erehdyksessä jalokiurunkannuksen siemeniä, joita Linné kasvatti puutarhassaan ensimmäisen kerran vuonna 1765. Suurin osa Ruotsin ja Suomen vanhoista jalokiurunkannuskasvustoista on peräisin Linnén kasvattamista yksilöistä. == Elinympäristö == Suomessa jalokiurunkannusta tavataan villiintyneenä lähinnä pihoilla ja puistopensastoissa. Laji on tyypillinen erityisesti vanhoissa kartanopuistoissa ja huvilayhdyskunnissa.Oulun kasvit. Piimäperältä Pilpasuolle. Toim. Kalleinen, Lassi & Ulvinen, Tauno & Vilpa, Erkki & Väre, Henry. Luonnontieteellinen keskusmuseo, Kasvimuseo, Norrlinia 11 / Oulun kaupunki, Oulun seudun ympäristövirasto, julkaisu 2/2005. 2005. s. 450. == Käyttö == Jalokiurunkannusta viljellään puutarhojen koristekasvina. == Lähteet == == Aiheesta muualla == * Kasviatlas 2023: Jalokiurunkannuksen (Corydalis nobilis) levinneisyys Suomessa. * Pohjolan kasvien pauloissa: Corydalis nobilis – jalokiurunkannus Luokka:Kiurunkannukset Luokka:Myrkylliset kasvit
Koneturvallisuus

Koneturvallisuudella tarkoitetaan koneen teknisiin rakenteisiin, toimintoihin ja varusteisiin sisältyviä ominaisuuksia. Näiden ominaisuuksien avulla suunnittelija ja valmistaja tekevät koneesta sellaisen, että se soveltuu sille tarkoitettuun käyttöön eikä aiheuta tällaisessa käytössä tapaturman vaaraa tai haittaa terveydelle. Euroopan unionin alueella koneturvallisuuslainsäädäntö perustuu konedirektiiviin. Työsuojeluhallinnon sivu koneturvallisuudesta Koneiden turvallisuuden määrittämiseksi koneille tehdään suunniteluvaiheessa riskin arviointi, jotta koneeseen sovellettavat terveys- ja turvallisuusvaatimukset voidaan määrittää. Kone on sen jälkeen suunniteltava ja rakennettava ottaen huomioon riskin arvioinnin tulokset. Turvakriittinen järjestelmä () on järjestelmä, jonka toiminta- tai suunnitteluvirhe voi johtaa henkilövaaraan. == Katso myös == *Turvatekniikka *Luotettavuustekniikka *Vikaturvallinen *Vikasietoinen *Henkilöturvallisuus == Lähteet == == Aiheesta muualla == * Koneturvallisuuden standardeihin ja lainsäädäntöön liittyviä linkkejä ja oppaita * American Society of Safety Engineers (official website) * Board of Certified Safety Professionals (official website) * System Safety Society (official website) * The Safety and Reliability Society (official website) * Canadian Society of Safety Engineering (official website) * de:Sicherheit#Sicherheitstechnik fr:Sûreté de fonctionnement
Kielo Tommila

Kielo Tommila (s. 21. huhtikuuta 1950 Kiukainen) on suomalainen näyttelijä. Hän on tehnyt pääosan urastaan teatterissa, mutta on esiintynyt myös useissa elokuvissa sekä televisiossa. Tommila valmistui näyttelijäksi Tampereen yliopiston näyttelijäntyön laitokselta vuonna 1973. Vuosina 1999–2009 hän oli kiinnitettynä Porin Teatteriin, josta hän siirtyi Vaasan kaupunginteatteriin yhdessä aviomiehensä Matti Mäntylän kanssa. Kielo Tommilan veli on näyttelijä Jorma Tommila. Hänen tyttärensä Maiju Tommila on muusikko, joka on soittanut muun muassa Passionworks-yhtyeessä. ==Elokuvat== * Likainen puolitusina (1982) * Agentti 000 ja kuoleman kurvit (1983) * Pekko ja poika (1994) * Kulkuri ja joutsen (1999) * Rentun ruusu (2001) ==Televisiosarjat ja -elokuvat== * Jatkojen aika (1971) * Rintamäkeläiset (1973) * Reseptillä saa ja hevosella pääsee (1973) * Valojuhlat (1974) * Pekka ja Pätkä melkein vieraissa (1986) * Puhtaat valkeat lakanat (1993–1994) ==Lähteet== ==Aiheesta muualla== * Luokka:Suomalaiset teatterinäyttelijät Luokka:Vuonna 1950 syntyneet Luokka:Elävät henkilöt
Ranskalainen sydänmato

Ranskalainen sydänmato (Angiostrongylus vasorum) on koiraeläinten sydämessä loisiva, sydänmatotaudin aiheuttava sukkulamatolaji. Se on lankamainen mato, joka elää isäntäeläimen keuhkovaltimossa ja sydämen oikeassa kammiossa. Loisten väli-isäntinä toimivat etanat. Pääisäntä on kettu, mutta myös koira voi saada tartunnan. Sydänmatotartuntoja esiintyy paikoin yleisesti muun muassa Tanskassa, Englannissa, Ranskassa ja Venäjällä. Isäntäeläin saa tartunnan syömällä loista kantavan etanan. Toukat tunkeutuvat ruoansulatuskanavasta suolen seinämän läpi ja vaeltavat sydämeen ja keuhkovaltimoon. Aikuiset loiset munivat verenkiertoon, ja kuoriutuvat toukat päätyvät keuhkoihin. Isäntäeläimen yskiessä toukat nousevat nieluun. Sieltä ne pääsevät ruuansulatuskanavaan ja lopulta ulosteiden mukana ympäristöön. Sydänmatotaudin diagnosoiminen on ongelmallista. Tauti todetaan yleensä vasta pitkän ajan kuluttua tartunnasta. Varmistus tartunnalle saadaan, kun toukkia ja munia voidaan löytää koiran ulosteesta tai syljestä. Tautia voidaan hoitaa reseptivalmisteilla.Orion Pharma Pyörömadot, viitattu 30.5.2010. ==Katso myös== *Amerikkalainen sydänmato ==Lähteet== Luokka:Koirien loistaudit Luokka:Eläinten loistaudit Luokka:Sukkulamadot
Sydänmato

Sydänmato voi tarkoittaa ainakin seuraavia eläinten sydämissä loisivia matoja: *amerikkalainen sydänmato (Dirofilaria immitis) *ranskalainen sydänmato (Angiostrongylus vasorum)
Silvio Cesare Bonicelli

pienoiskuva|Silvio Cesare Bonicelli Silvio Cesare Bonicelli (31. maaliskuuta 1932 Bergamo – 6. maaliskuuta 2009) oli italialainen roomalaiskatolinen piispa. Hänet vihittiin papiksi 16. kesäkuuta 1962 ja nimitettiin San Severon hiippakunnan piispaksi 2. syyskuuta 1991. Piispaksi vihkiminen seurasi 19. lokakuuta. Pääkonsekraattorina toimi Andrea Mariano Magrassi, jota avustivat Gaetano Bonicelli ja Angelo Paravisi.Catholic-Hierarchy.org: Bishop Silvio Cesare Bonicelli Bonicelli nimitettiin 13. joulukuuta 1996 Parman hiippakunnan piispaksi, joksi hänet asetettiin 25. tammikuuta 1997. Hän jäi eläkkeelle 19. tammikuuta 2008. == Lähteet == Luokka:Italialaiset piispat Luokka:Katoliset piispat Luokka:Vuonna 1932 syntyneet Luokka:Vuonna 2009 kuolleet
Abdelkrim el-Hadrioui

Abdelkrim el-Hadrioui (, s. 6. maaliskuuta 1972 Taza, Marokko) on marokkolainen entinen jalkapalloilija. Puolustajana pelannut el-Hadrioui edusti urallaan muun muassa FAR Rabatia, Benficaa, AZ Alkmaaria ja Charleroita. Hän edusti myös Marokkoa vuosien 1994 ja 1998 MM- kisoissa.Abdelkarim EL HADRIOUI FIFA.com Viitattu 12.2.2012 ==Lähteet== ==Aiheesta muualla== * National Football Teams Luokka:Marokkolaiset jalkapalloilijat Luokka:Vuonna 1972 syntyneet Luokka:Elävät henkilöt
Luigi Agazio

Luigi Agazio (19. syyskuuta 1807 – 1. helmikuuta 1887) oli italialainen roomalaiskatolinen piispa. Hänet nimitettiin Triventon hiippakunnan piispaksi 23. kesäkuuta 1854 ja vihittiin piispaksi 30. kesäkuuta. Hänet asetettiin virkaansa 27. elokuuta. Hän osallistui Vatikaanin ensimmäiseen kirkolliskokoukseen ja kuoli 79-vuotiaana helmikuussa 1887.Catholic- Hierarchy.org: Bishop Luigi Agazio == Lähteet == Luokka:Italialaiset katoliset piispat Luokka:Vuonna 1807 syntyneet Luokka:Vuonna 1887 kuolleet
Dyrrhakhionin taistelu (1081)

Dyrrhakhionin taistelu käytiin 18. lokakuuta 1081 Bysantin valtakunnan ja Etelä-Italian normannien välillä Dyrrhakhionin kaupungin edustalla (nykyinen Durrës Albaniassa). Taistelussa Robert Guiscardin johtamat normannit kukistivat Bysantin keisari Aleksios I Komnenoksen johtaman armeijan. Vuonna 1081 Apulian ja Calabrian herttua Robert Guiscardin johtama normanniarmeija nousi maihin Avlonassa (nykyinen Vlorë, Albaniassa) tavoitteenaan valloittaa alueita läntiseltä Balkanilta.Haldon, s. 187 Bysantin keisari Mikael VII Dukas oli aiemmin kihlauttanut poikansa Konstantinoksen Robertin tyttärelle Helenalle. Mikael oli kuitenkin syrjäytetty vuonna 1078, mistä Robert sai verukkeen hyökätä bysanttilaisia vastaan.Kazhdan, s. 1799Treadgold, s. 614–615 Kesäkuussa 1081 Robert ryhtyi piirittämään alueen pääkaupunkia Dyrrhakhionia, mutta menetti laivastonsa Bysantin liittolaisen Venetsian hyökättyä normanneja vastaan merellä. 18\. lokakuuta Bysantin keisari Aleksios I Komnenoksen johtama armeija hyökkäsi normannien joukkoja vastaan kaupungin edustalla. Taistelu alkoi bysanttilaisten kannalta hyvin, kun Bysantin armeijan vasen siipi löi normannien oikean siiven pakoon. Bysanttilaiset ryhtyivät kuitenkin liian innokkaasti takaa-ajoon ja kärsivät tappion. Normannien ritarit löivät bysanttilaisten keskustan, jolloin koko Bysantin armeija kääntyi pakoon keisari Aleksioksen pystyessä vain vaivoin pakenemaan taistelusta. Bysanttilaiset kärsivät raskaita tappioita ja menettivät noin 5 000 miestä, mukaan lukien suurimman osan taisteluun osallistuneesta varjagikaartista. Taistelun jälkeen Robertin joukot valloittivat Dyrrhakhionin talvella 1082 ja etenivät Makedoniaan ja Thessaliaan. Robert joutui kuitenkin lähtemään Kreikasta Saksan kuningas Henrik IV:n hyökättyä hänen liittolaistaan paavi Gregorius VII:tä vastaan. Hän jätti sotaretken komennon pojalleen Bohemundille, joka taisteli aluksi menestykkäästi aiheuttaen useita tappioita Aleksioksen joukoille, kunnes keväällä 1083 Aleksios kukisti normannit Larissan edustalla käydyssä taistelussa. Bohemund joutui palaamaan takaisin Italiaan ja normannit menettivät kaikki valloituksensa Balkanilla. Syksyllä 1084 Robert hyökkäsi jälleen bysanttilaisia vastaan nousemalla maihin Korfussa ja kukistamalla venetsialaisten ja bysanttilaisten laivastot. Hän kuitenkin sairastui ja kuoli Kefaloniassa heinäkuussa 1085, jonka jälkeen hänen poikansa luopuivat sotaretkestä.Treadgold, s. 616 == Lähteet == * * * * === Viitteet === Luokka:Albanian historia Luokka:Bysantin taistelut Luokka:Normannien taistelut Luokka:1081
Smahi Triki

Ismaël "Smahi" Triki (, s. 1. elokuuta 1967 Zenata, Marokko) on marokkolainen entinen jalkapalloilija. Puolustajana pelannut Triki aloitti uransa Ranskassa, jossa hän edusti pitkään SC Bastiaa. Hän pelasi myös Al-Nassrin riveissä seurajoukkueiden MM-kisoissa vuonna 2000. Triki edusti myös Marokkoa vuosien 1994 ja 1998 MM-kisoissa.Smahi TRIKI FIFA.com Viitattu 12.2.2012 ==Lähteet== ==Aiheesta muualla== * National Football Teams Luokka:Marokkolaiset jalkapalloilijat Luokka:Vuonna 1967 syntyneet Luokka:Elävät henkilöt
Guggenheimin varjossa

Guggenheimin varjossa on Into-pamflettisarjassa vuonna 2012 ilmestynyt teos, joka arvostelee Guggenheim Helsinki -suunnitelmaa. Pamfletin kirjoittajien mukaan hanketta on yritetty ajaa läpi ennennäkemättömällä kiireellä, pätemättömillä perusteilla ja ilman kansanvaltaista keskustelua. Kirjan toimittanut arkkitehti, kaupunkitutkimuksen tohtori Kaarin Taipale sanoi olevan uskomatonta, että hankkeesta julkaistu selvitys on vain englanniksi, ei suomeksi. Hankkeessa Guggenheim-säätiöllä olisi päätösvalta eikä mitään taloudellisia riskejä. Sen sijaan New Yorkissa, Venetsiassa ja Berliinissä Guggenheimin museo on toiminut yksityisellä rahoituksella. Pamflettiin kirjoittaneen tilastotieteilijän Aku Alasen mukaan hanke ei ole kannattava sijoitus matkailuun. Hanketta on perusteltu Bilbaon matkailun elpymisellä, mutta siellä oli kyse laajemmasta sijoitusohjelmasta paikkakunnalle. Alasen mukaan perusteluiksi tarjottiin vain tarjoajien omia laskelmia, ei kaupungin omia tutkimuksia. == Lähteet == == Aiheesta muualla == * Pauli Jokinen: Tutkija: Guggenheim painaa ohituskaistalla – käsittämätöntä . Cult24 25.1.2012. * STT – Sanna Nikula: ”Guggenheim sotii taideammattilaisten arvomaailmaa vastaan”. Verkkouutiset 25.1.2012. * Anna Paju: Demokratiavaje on Guggenheimin pahin ongelma. Kansan uutiset 30.1.2012. * Anna Paju: Guggenheim herättää kysymyksiä ja pelkoa. Kansan uutiset 6.2.2012. * Erkki Tuomioja: Pamfletti riisuu keisarin vaatteet. Helmikuu 2012. Luokka:Kirjat taiteesta Luokka:Suomalaiset tietokirjat Luokka:Vuoden 2012 kirjat Luokka:Pamfletit
All I Ever Wanted

All I Ever Wanted () voi tarkoittaa seuraavia: * All I Ever Wanted, Kelly Clarksonin albumi ** ”All I Ever Wanted”, kappale samalta Kelly Clarksonin albumilta * ”All I Ever Wanted”, Basshunterin kappale
Gösta Runö

Gösta Otto Runö (9. joulukuuta 1896 Tukholma – 13. marraskuuta 1922 Linköping) oli ruotsalainen nykyaikainen viisiottelija. Hän sai pronssia vuoden 1920 kesäolympialaisissa Antwerpenissä. Hän kuoli lento-onnettomuudessa.Gösta Runö Biography and Olympic Results | Olympics at Sports-Reference.com == Lähteet == Luokka:Ruotsalaiset nykyaikaiset viisiottelijat Luokka:Ruotsalaiset olympiamitalistit Luokka:Vuonna 1896 syntyneet Luokka:Vuonna 1922 kuolleet Luokka:Lento-onnettomuudessa kuolleet
Jermu Koskinen

Jermu Koskinen (s. 1976) on turkulainen runoilija, joka on tullut tunnetuksi kirjallisuuslehdistä ja runoantologioista. Hän sai J. H. Erkon novellikilpailussa kunniamaininnan vuonna 2004. Hän myös voitti vuonna 1998 Suomen huonoin kirjoittaja -palkinnon yhdessä Tuomas Takalan kanssa tekstillä Mallusjokelainen sielunmaisema. Vuonna 2011 ilmestynyt kokoelma Niin kauas kuin vyötä riittää palkittiin Tiiliskivi-palkinnolla, jonka myöntää Tampereen yliopiston kirjallisuudenopiskelijoiden raati. == Lähteet == * Helsinki- kirjojen uutiset Jermu Koskiselta vahva esikoisrunoteos Helsinkikirjat.fi. ==Aiheesta muualla== * Luokka:Suomalaiset runoilijat Luokka:Vuonna 1976 syntyneet Luokka:Elävät henkilöt
Mario L. Baltazar

Mario L. Baltazar (1. syyskuuta 1926 Bayombong – 9. heinäkuuta 2012) oli filippiiniläinen roomalaiskatolinen prelaatti. Hänet vihittiin dominikaanien papiksi 8. maaliskuuta 1952 ja nimitettiin Batanesin ja Babuyan-saarten prelaatiksi 18. marraskuuta 1966. Hänet asetettiin tähän tehtävään 7. tammikuuta 1967, ja hän erosi tehtävästään vuonna 1995.Catholic-Hierarchy.org: Father Mario L. Baltazar, O.P. == Lähteet == Luokka:Filippiiniläiset papit Luokka:Dominikaanit Luokka:Vuonna 1926 syntyneet Luokka:Vuonna 2012 kuolleet
Rayappu Joseph

Rayappu Joseph (; 16. huhtikuuta 1940 – 1. huhtikuuta 2021http://www.colombopage.com/archive_21A/Apr01_1617251936CH.php) oli srilankalainen roomalaiskatolinen piispa. Hänet vihittiin papiksi 13. joulukuuta 1967 ja nimitettiin Mannarin hiippakunnan piispaksi 6. heinäkuuta 1992. Piispaksi vihkiminen seurasi 20. lokakuuta. Pääkonsekraattorina toimi Thomas Savundaranayagam, jota avustivat François Robert Bacqué ja Nicholas Marcus Fernando.Catholic-Hierarchy.org: Bishop Rayappu Joseph == Lähteet == Luokka:Srilankalaiset papit Luokka:Katoliset piispat Luokka:Vuonna 1940 syntyneet Luokka:Vuonna 2021 kuolleet
Thomas Savundaranayagam

Thomas Savundaranayagam (s. 13. heinäkuuta 1938) on srilankalainen roomalaiskatolinen piispa. Hänet vihittiin papiksi Jaffnan hiippakuntaan 21. joulukuuta 1963 ja nimitettiin Mannarin hiippakunnan piispaksi 24. tammikuuta 1981. Piispaksi vihkiminen seurasi 30. heinäkuuta. Pääkonsekraattorina toimi Jacob Bastiampillai Deogupillai, jota avustivat Nicholas Marcus Fernando ja Frank Marcus Fernando. Savundaranayagam nimitettiin Jaffnan piispaksi 6. heinäkuuta 1992.Catholic-Hierarchy.org: Bishop Thomas Savundaranayagam == Lähteet == Luokka:Srilankalaiset papit Luokka:Katoliset piispat Luokka:Vuonna 1938 syntyneet Luokka:Elävät henkilöt
François Robert Bacqué

François Robert Bacqué (2. syyskuuta 1936 – 9. marraskuuta 2023) oli ranskalainen roomalaiskatolinen piispa ja katolisen kirkon diplomaatti. Hänet vihki papiksi Paul-Marie-André Richaud 1. lokakuuta 1966, ja hänet nimitettiin Gradiscan titulaariarkkipiispaksi sekä apostoliseksi pro-nuntiukseksi Sri Lankaan 17. kesäkuuta 1988. Piispaksi vihkiminen seurasi 3. syyskuuta. Pääkonsekraattorina toimi Agostino Casaroli, jota avustivat Marius-Félix- Antoine Maziers ja Thierry Romain Camille Jordan. Bacqué nimitettiin apostoliseksi nuntiukseksi Dominikaaniseen tasavaltaan 7. kesäkuuta 1994 ja Alankomaihin 27. helmikuuta 2001. Hän jäi eläkkeelle joulukuussa 2011. == Lähteet == Luokka:Ranskalaiset piispat Luokka:Katoliset piispat Luokka:Pyhän istuimen diplomaatit Luokka:Vuonna 1936 syntyneet Luokka:Vuonna 2023 kuolleet
TV Off

TV OFF on Helsingissä vuonna 2007 perustettu elektronista popmusiikkia soittava yhtye. Yhtyeen muodostavat Sara Marjoniemi ja Markku Mäkelä. TV OFFin esikoisalbumi Music Machine julkaistiin toukokuussa 2010. Vuoden 2011 marraskuussa yhtye toimi lämppärinä yhdysvaltalaiselle alternative rock -yhtye 30 Seconds To Marsille Latviassa, Liettuassa ja Valko-Venäjällä . == Jäsenet == * Sara Marjoniemi (laulu) * Markku Mäkelä (kosketinsoittimet, kitara) == Diskografia == === Albumit === * * === Singlet ja EP:t === * Music Machine EP (Suomi, 2010) * Boogieman EP (Iso-Britannia, 2009) ==Lähteet== == Aiheesta muualla == * Yhtyeen viralliset kotisivut * * YLE Areena: Live Yleisradion M1-studiossa 28.1.2010 Luokka:Suomalaiset elektronisen musiikin yhtyeet Luokka:Suomalaiset popyhtyeet
Thierry Jordan

Thierry Romain Camille Jordan (s. 31. elokuuta 1943 Shanghai, Kiina) on ranskalainen roomalaiskatolinen arkkipiispa. Hänet vihittiin papiksi Versailles'n hiippakuntaan 17. joulukuuta 1966 ja nimitettiin Pontoisen hiippakunnan koadjuuttoripiispaksi 6. lokakuuta 1987. Piispaksi vihkiminen seurasi 13. joulukuuta. Pääkonsekraattorina toimi André Rousset, jota avustivat Louis-Paul-Armand Simonneaux ja René Pierre Louis Joseph Séjourné.Catholic-Hierarchy.org: Archbishop Thierry Romain Camille Jordan Jordanista tuli Pontoisen piispa 19. marraskuuta 1988. Hänet nimitettiin Reimsin arkkipiispaksi 20. heinäkuuta 1999. == Lähteet == Luokka:Ranskalaiset papit Luokka:Katoliset arkkipiispat Luokka:Vuonna 1943 syntyneet Luokka:Elävät henkilöt
Filippo Giannini

Filippo Giannini (9. toukokuuta 1923 – 10. helmikuuta 2012) oli italialainen roomalaiskatolinen piispa. Hänet vihittiin papiksi 15. kesäkuuta 1946 ja nimitettiin Rooman hiippakunnan vihkipiispaksi sekä Subaugustan titulaaripiispaksi 1. joulukuuta 1980. Piispaksi vihkiminen seurasi 6. tammikuuta 1981. Pääkonsekraattorina toimi paavi Johannes Paavali II, jota avustivat Giovanni Canestri ja Belchior Joaquim da Silva Neto.Catholic- Hierarchy.org: Bishop Filippo Giannini Giannini jäi eläkkeelle 3. heinäkuuta 1998. == Lähteet == Luokka:Italialaiset piispat Luokka:Katoliset piispat Luokka:Vuonna 1923 syntyneet Luokka:Vuonna 2012 kuolleet
Tero Pulkkinen

Tero Pulkkinen (s. 1969) on helsinkiläinen laulaja-lauluntekijä ja muusikko. 1990-luvun alussa hän aloitti yhteistyön Veli-Matti Järvenpään kanssa. Hän liittyi Los Olvidadokseen, jossa hän soitti kitaraa, mandoliinia, viulua, banjoa, kosketinsoittimia, haitaria sekä Tex-Mex-musiikille tyypillistä bajo sextoa. V-M Järvenpää Tex-Mex Quintetissä hän toimi myös laulusolistina. Laulajana ja lauluntekijänä hän on levyttänyt Järvenpään soolo-albumien lisäksi oman yhtyeensä Vibraköörin kanssa. Hän on ollut mukana lauluntekijänä ja muusikkona myös Jorma Kääriäisen, Muskan, Niko Ahvosen, Topi Sorsakosken ja Eero Raittisen albumeilla. Raittisen kanssa hän on esiintynyt eri kokoonpanoissa vuosien varrella, viime vuosina lähinnä NEN-orkesterissa. Muita Tero Pulkkisen yhtyeitä ovat olleet muun muassa Ali ja Rosvot sekä Freud Marx Engels & Jung, johon hän liittyi vuonna 2009. Luokka:Suomalaiset laulaja- lauluntekijät Luokka:Suomalaiset muusikot Luokka:Freud Marx Engels & Jungin jäsenet Luokka:Vuonna 1969 syntyneet Luokka:Elävät henkilöt
Hartmut Warkuß

Hartmut Warkuß (s. 1940, Breslau, Saksa) on saksalainen entinen teollinen muotoilija. Warkuß kouluttautui kaivertajaksi 1950-luvulla. Iltaisin hän opiskeli metallitekniikkaa ja -muotoilua. Vuonna 1964 hän huomasi sanomalehdessä ilmoituksen, jossa Mercedes-Benz haki teollista muotoilijaa. Hän haki paikkaa, tuli valituksi ja työskenteli seuraavat kaksi vuotta Sindelfingenissä. Tämän jälkeen hän siirtyi töihin Fordille ja vuonna 1968 Audille. Vuonna 1976 hän otti vastuulleen Audin koko muotoiluosaston. Warkußin muotoilemat Audi 80- ja 100 -mallit tekivät Audin tunnetuksi muotoilulähtöisenä valmistajana. Warkuß siirtyi Volkswagenille vuonna 1993 ja suunnitteli ensi töikseen Passat B5 sedan -mallin. Auton omaleimainen kattolinja miellytti ostavaa yleisöä ja vaikutti osaltaan siihen, että autosta tuli suuri menestys. Vuonna 1994 Detroitin autonäyttelyssä esiteltiin Warkußin muotoilema Concept 1 -tutkielma, josta kehitettiin New Beetle. Tämä vahvisti Volkswagenin asemaa Yhdysvaltain markkinoilla. Tätä seurasi Golf IV -projekti, johon Warkuß muotoili ajattoman näköisen korin tunnusomaisine C-pilareineen. Vuonna 1999 Tokion autonäyttelyssä esiteltiin Warkußin suunnittelema Bugatti Veyron -tutkielma, joka on saanut osakseen arvostusta muotoilijoiden keskuudessa. Warkuß jäi eläkkeelle vuonna 2003. Hänen vaikutustaan Volkswageniin pidetään merkittävänä. ==Lähteet== Luokka:Saksalaiset autonsuunnittelijat Luokka:Mercedes-Benzin henkilöstö Luokka:Ford Luokka:Volkswagen Luokka:Audi Luokka:Vuonna 1940 syntyneet Luokka:Elävät henkilöt
Liisa Rautiainen

Kirsti Anna Eliisabet (Liisa) Rautiainen (15. syyskuuta 1919 Kemi – 24. elokuuta 2018 Keminmaa) oli suomalainen kuvataiteilija ja kuvataideopettaja, joka tunnetaan lyijykynätöistään sekä suurikokoisista maalauksistaan.Oulun kaupunki 7.9.2011 Viitattu 13.2.2012 Rautiainen aloitti opintonsa Taideteollisessa oppilaitoksessa Helsingissä vuonna 1949 ja valmistui 1952. 1960–1970-luvuilla Korolainen muodosti modernistisen Ryhmä Kemin yhdessä Nina Vanaksen, Harry Porkon, Lea Kaupin, Toivo Hoskarin ja Olavi Korolaisen kanssa. Eva-Johanna Mäkisen väitöstutkimuksessa häntä luonnehditaan Lapin taiteen uranuurtajaksi. Rautiaiselle myönnettiin taiteilijaeläke 1987 ja Lapin yliopiston kunniatohtorin arvo vuonna 1992. Tita Jänkälä on ohjannut Rautiaisesta kertovan 26 minuuttia pitkän dokumenttielokuvan Toinen ovi, joka valmistui vuonna 2010. ==Lähteet== ==Aiheesta muualla== *Liisa Rautiaisen muistokirjoitus Helsingin Sanomissa Luokka:Suomalaiset taidemaalarit Luokka:Vuonna 1919 syntyneet Luokka:Vuonna 2018 kuolleet Luokka:Kuvaamataidonopettajat
Badrinath (elokuva)

Badrinath () on vuonna 2011 ilmestynyt, V. V. Vinayakin ohjaama telugunkielinen elokuva. Elokuvan on tuottanut Allu Aravind, jonka poika Allu Arjun esittää pääosaroolia. Muissa keskeisissä rooleissa ovat Tamanna Bhatia ja Prakash Raj. Elokuva on dubattu tamiliksi ja malajalamiksi. == Juoni == Badrinathin temppelin henkinen johtaja, guru Bhisma Narayan (Prakash Raj), antaa uskollisimmalle palvelijalleen Badrille (Allu Arjun) tehtäväksi suojella Taksilassa sijaitsevaa temppeliä. Temppeliin saapuu Alakananda-niminen nuori nainen (Tamanna Bhatia), joka on menettänyt uskonsa jumaliin. Badri käännyttää hänet takaisin uskoon, mutta joutuu siinä sivussa osalliseksi eeppiseen rakkaustarinaan. Guru Bhisma Narayan aikoo tehdä Badrista seuraajansa, ja Badri joutuu tekemään valinnan uskonnon ja rakkauden välillä. == Rooleissa == == Musiikki == Elokuvan soundtrackin on säveltänyt M. M. Keeravani. # # # # # # # # # == Lähteet == == Aiheesta muualla == * Luokka:Vuoden 2011 intialaiset elokuvat Luokka:Telugunkieliset elokuvat
A Tonic for the Troops

A Tonic for the Troops on irlantilaisen The Boomtown Rats -yhtyeen toinen, vuonna 1978 julkaistu studioalbumi. Sen on tuottanut Robert John ”Mutt” Lange ja levy-yhtiö on Ensign Records. Äänityksestä on huolehtinut Steven Douglas Brown. Albumi on äänitetty Hollannissa Relight-studioilla. == Kappaleet == Kappaleiden tekoon ovat osallistuneet The Boomtown Rats -yhtyeen laulaja ja johtohahmo Bob Geldof, basisti Pete Briquette, rumpali Simon Crowe ja kosketinsoittaja Johnny Fingers. # (Geldof / Briquette / Crowe) # (Geldof) # (Geldof) # (Geldof) # (Geldof) # (Geldof / Fingers) # (Geldof) # (Geldof) # (Geldof) # (Geldof) # # # # Laulujen musiikkikustantaja on Sewer Fire Hits / Zomba. Sanat on painettu LP-levyn suojakuoreen. Siinä on myös valokuvia yhtyeen kuudesta jäsenestä. Albumin otsikko mainitaan kappaleessa "She’s So Modern". == Tuotantotiedot == * Tuottaja: Robert John ("Mutt", "Arrjay") Lange * Insinöörit: Steven Douglas ("Stuff") Brown ja Tim Friese-Greene * Äänityspaikka: Relight-studiot, Hollanti * Kansitaide: Hothouse * Maalaus: Chuck-Loyola, Hothouse * Kansikuvat ja henkilökuvat: Fin Costello * Valokuvat: Chalkie Davies, Fachtna O’Kelly == Arviot == Erään arvostelun mukaan hyvän esikoisalbumin ja Suomen-vierailun yhteydessä pidetyn konsertin jälkeen tämä levy kuulostaa yllättävältä. Levy tuntuu ylituotetulta ja mahtipontiselta. Ylen määrin käytetyt ja luonnottomat taustalauluosuudet tuovat arvioijan mieleen Queen-yhtyeen ja muutoin muistumia on Sparksilta, Steve Milleriltä ja jopa Emerson, Lake & Palmerilta. Yhtye on kehittynyt musiikillisesti ja se soittaa hyvin ja tarkasti, välillä kuitenkin ponnettomasti. Bob Geldofin sävellykset ovat monipuolisia, jopa loistavia, ja sanoituksissa on terävyyttä. Hänen laulutavastaan on hiottu pois raakuutta. Levy on arvioijan mielestä hyvä puutteineenkin. == Singlet == Albumilta on julkaistu single She’s So Modern / "Lying Again" (Ensign ENY 13). Tyyliltään nimikappale muistuttaa arvioijan mielestä yhtyeen esikoissingleä Looking After No. 1. Sanoitus on "lällätystä" ja Bob Geldof on alkanut muistuttaa Bryan Ferrya. Tanssittava nimikappale on taidokasta "huipputason energiarockia" ja single kokonaisuudessaan "hyvää käyttörockia". Muut albumilta julkaistut singlet ovat Like Clockwork ja Rat Trap. == Lähteet == * The Boomtown Rats LP A Tonic for the Troops (Ensign Records ENVY 3) 1978 === Viitteet === Luokka:Vuoden 1978 albumit Luokka:Brittiläiset uuden aallon albumit
Artemio

Artemio eli Florindo Eleuterio Flores-Hala (s. 8. syyskuuta 1961 San Juan de Siguas, Arequipan alue, Peru) on perulaisen ja ideologialtaan kommunistisen sissijärjestö Loistavan polun johtaja. Helmikuussa 2012 Perun hallituksen joukot pidättivät Artemion viidakossa. Presidentti Ollanta Humala ehti antaa tiedotuksen Artemion kuolemasta, kunnes selvisi, että tämä oli säilynyt hengissä vaikkakin vakavasti haavoittuneena. Perun poliisi oli jo vuosien ajan yrittänyt saada Artemion kiinni, ja vuonna 2010 Yhdysvallat oli luvannut viiden miljoonan dollarin palkkion tiedoista, joiden avulla hänet saataisiin pidätettyä. Joulukuussa 2011 Artemio oli kertonut, että hänellä oli käytössään enää 150 sissiä, ja sanonut haluavansa saada aikaan tulitauon Perun hallituksen kanssa. Elämänsä aikana Artemio on käynyt lähellä kuolemaa useita kertoja. Esimerkiksi 1986 hän säilyi hengissä neljästä ampumahaavasta huolimatta. == Lähteet == Luokka:Perulaiset kommunistit Luokka:Vuonna 1961 syntyneet Luokka:Elävät henkilöt
Jun’ya Ishigami

thumb|250px|Kanagawan teknillisen yliopiston workshop-tila thumb|250px|Kanagawan teknillisen yliopiston workshop-tila Jun’ya Ishigami (, s. 1974) on japanilainen nuoren polven arkkitehti. Hänet tunnetaan muun muassa hyvin ohuista ja kevyistä, eteerisen läpinäkyvistä rakenteista ja installaatioista. Ishigami valmistui Tokion taideyliopistosta vuonna 2000. Hän työskenteli Kazuyo Sejiman ja Ryūe Nishizawan SANAA-toimistolle, mutta vuonna 2004 hän perusti oman ”junya.ishigami+associates”-nimisen toimistonsa Tokioon. Hänen teoksiaan on sittemmin esitelty kansainvälisesti esimerkiksi Venetsian biennaalissa vuosina 2008 ja 2010, jolloin hän voitti tapahtuman Kultainen leijona -pääpalkinnon. Hänen minimalistiset teoksensa liikkuvat arkkitehtuurin ja taiteen välimaastossa leikkien mittakaavan, aistien ja materiaalien kanssa. Ishigamin suunnittelemiin installaatiohin kuuluvat muun muassa ”Table” (2005), hyvin ohut, värähtelevä ja ilmassa kelluvalta vaikuttava suuri pöytä, Tokion modernin taiteen museon aulaan rakennettu ”Balloon” (2007), valtava heliumilla täytetty, ilmassa kelluva alumiinikuutio ja Venetsian biennaaliin vuonna 2008 toteutettu kasvihuoneiden ja suurten piirrosten sarja ”Extreme Nature: Landscape of Ambiguous Spaces”. Hänen ensimmäinen toteutettu rakennuksensa oli Kanagawa kōka daigaku -yliopiston opiskelijoille tarkoitettu KAIT Workshop -tila. Avoimen, lasiseinäisen ja neliömäisen tilan kattoa kannattelee 305 ohutta, epäsäännöllisesti aseteltua viisi metriä korkeaa pilaria. == Lähteet == == Aiheesta muualla == *junya.ishigami+associates *Architecture in Exhibition: Junya Ishigami ArtIt. *Junya Ishigami: Architecture of Air; Serpentine Gallery Pavilion 2011 – review The Guardian. *Thursday Feature: Junya Ishigami InkedInBlack. Luokka:Japanilaiset arkkitehdit Luokka:Vuonna 1974 syntyneet Luokka:Elävät henkilöt
The Return of Swamp Thing

The Return of Swamp Thing on vuonna 1989 ensi-iltansa saanut scifi- kauhukomediaelokuva ja jatko-osa elokuvalle Swamp Thing – mies suolta. Elokuvan pääosia esittävät Louis Jourdan, Heather Locklear, Dick Durock, Sarah Douglas, Ace Mask, Monique Gabrielle ja Daniel Emery Taylor. Elokuvan on ohjannut Jim Wynorski. Elokuva oli taloudellinen floppi ja voitti Razzie- palkinnon huonoimmasta naispääosasta. == Lähteet == == Aiheesta muualla == * * Luokka:Yhdysvaltalaiset kauhukomediat Luokka:Yhdysvaltalaiset tieteiselokuvat Luokka:Vuoden 1989 yhdysvaltalaiset elokuvat Luokka:DC-universumiin perustuvat elokuvat Luokka:Jim Wynorskin ohjaamat elokuvat Luokka:Supersankarielokuvat